Mevrou Doeminie jaag spoke rond! - Voelgoed
Tuis Voelgoed Blogs Mevrou Doeminie jaag spoke rond!
Ek haat dit dat mense alewig als aan die duiwel toeskryf, soos HALLOWEEN. (Nie bloot 'n BOSE tradisie nie.) Wraggies? Sedert die 600's in Ierland/Brittanje, sou Christene saamkom op 31 Oktober op All-Hallow-Eve ('Halloween' in ou Engels of: the Eve of All Saints' Day/Fees van die heiliges) en vra vir God se seën en beskerming teen die bose magte in die wêreld. Moderne vieringe kom van die tradisie om soos heiliges (Saints) en bose geeste aan te trek om die stryd tussen goed en kwaad uit te beeld en die lig te bring (lanterns). Die fees is gehou nadat die oeste ingevorder is en net voor Winter (die dooie seisoen) begin.
In die Christelike Rooms Katolieke tradisie is dit 'n viering van die gemeenskap van die heiliges, die mense wat ons glo in die hemel is deur God se genade. All Saints' Day is op 1 November gevier en daar is 'n oproep gedoen om te lewe soos gelowiges moet, soos die heiliges (Saints) voor ons. Op All Souls day, 2 November, gaan dit oor alle siele en daar word gevra vir God se genade oor hulle. Die kopbeen of geraamte word nog altyd in Christenbeelde oraloor die wêreld as die oorwinning oor die dood in Christus uitgebeeld.
Menige kulture het 'n fees ter nagedagtenis aan die afgestorwe geliefdes, soos bv. die Mexikaanse Dag van die Dood (dia de los Muertos) of die Chinese Ghost Festival. Op hierdie dae word die afgestorwenes herdenk en onthou d.m.v feeste. Baie kulture berei gunsteling eetgoed voor vir die siele van die afgestorwenes, brand kerse of bou vreugdevure, of los blomme op familiegrafte of salf selfs grafstene.
Vorige artikelTuinier van die hart
Volgende artikelEk, die monster, wat probeer bid
Nie uit nie!
Blogger - Johann Louw - Maart 20, 2018
Ek was 13 jaar oud met een groot droom in my hart. Om vir die Suid-Afrikaanse krieketspan te speel. Plakkate van oud-krieketsterre het die muurruimte van my slaapkamer van...